 Indodana yekhansela igwaze umuntu wafa kubangwa ihhashi Eyethu NewsIndodana yekhansela igwaze umuntu wafa kubangwa ihhashiBebebanga ukuthi elakubokabani ihhashi.Ikhalelwe amasongo kaSgonyela indodana yekhansela lakwaward 1 ngaphansi kukamasipala waseMadlangeni, kulandela ukubhokoda umuntu ngommese kubangwa ihhashi.UThembinkosi Sangweni 20 obengumfundi eNzimane Combined School khona Emadlangeni e-Utrecht ugwazwe amanxeba amabili esifubeni naseqolo ngoLwesihlanu .Ngokuthola kwaleliphephandaba ngomthombo walo ongathandanga ukudalulwa igama kuthiwa ingxabano yasuka phambi kwamagceke esikole, njengoba umufi ubefunda kulesisikole uGrade 10. Kuthiwa umufi waphuma emagcekeni esikole ethi uyobuza umsolwa ngehhashi lakubo ukuthi ulenzani.Umufi waphuma egijima esikoleni waya kumsolwa ethi uyobuza ukuthi ulenzani ihhashi lakubo. Umsolwa waphika ukuthi ihhashi lakwaSangweni leli ayeligibele, kusho lomthombo.Uqhube wathi badazisana laba bobabli, nomunye ethi ihhashi elakubo, kanti omunye ephika. Umsolwa bathi wagcina ngokugqashula ummese wagwaza umufi eqolo nasesifubeni. Bathi umufi akashonelanga endaweni yesigameko, kepha waphulukana nomphefumo wakhe esendleleni ebheke esibhedlela sendawo.Umsolwa ihhashi leli walithenga ngenja komunye umuzi okuthiwe owakwaMjiyakho, kanti nenja leyo bathi nayo eyokwebiwa.Kuthintwa amaphoyisa ase-Utrecht, athe akekho umphathi siiteshi ukuze aphendule ngaloludaba, kanti nokhulumela amaphoyisa esifundazweni uMajor Thulani Zwane ucele ukuthi athunyelelwe yonke iminingwane ngaloludaba, ukuze ezophendula ngento ayaziyo nayibonayo.Khulekani KhuzwayoUzofaka isicelo sebheyili futhi umfundisi oboshelwe amacala ocansi 